stanford-oval/wikipedia huggingface dataset:
אגם פושיין
גאוגרפיה

אגם פושיין משתרע על שטח של 212 קילומטרים רבועים מצפון לדרום. צורתו דומה לדלעת. החלק הצפוני רחב ועמוק, החלק הדרומי צר ורדוד, והמרכז הוא החלק הצר ביותר. האגם משתרע בתחום של 3 נפות: צ'נגג'יאנג (60% משטח האגם), ג'יאנגצ'וואן (32.5%) וחוואנינג (7.5%). האגם שוכן בתחום אגן הניקוז של נהר הפנינה, על הגבול עם אגן הניקוז של הנהר ג'ינשה. ההרים מגיעים עד קו החוף במזרח, בדרום ובמערב, כאשר בצפון החוף הוא המשך של מישור נרחב. האגם מקושר לאגם שִׂינְגְיוּן (星云湖) שמדרום-מערב לו באמצעות הנהר יוּדָאי. יש באגם אי קטן אחד, האי גוּשָׁאן (מילולית "ההר הבודד"), בחלק הדרומי של האגם.
מקור מי האגם הוא בעיקר מי גשמים ומי תהום, האגם אינו ניזון מנהרות גדולים. הנחלים העיקריים הזורמים לאגם הם לְיָאנְגְוָאנְג, דונְגְדָה, שִׂידָה וגְ'ייֵנְשָׁאן. האגם מזין את הנהר הָאיְקוֹאוּ (海口河), חלק מאגן הניקוז של נהר הפנינה. עד 2008 זרמו מי אגם שינגיון הגבוה במטר מפני אגם פושיין באמצעות הנהר יוּדָאי. אגם שִׂינְגְיוּן הוא אגם מזוהם בשל שפכים תעשייתיים ושפכים מפעילות חקלאות. עקב כך נפגעה איכות המים באגם פושיין. ב-2008 הושלם פרויקט הטיה כך שכיוון המים התהפך וכיום זורמים מדי שנה יותר מ-27 מיליון מטרים מעוקבים של מים מאגם פושיין לאגם שִׂינְגְיוּן. פרויקט זה שיפר את איכות המים בשני האגמים. אגם פושיין הוא אגם עמוק שמימיו צלולים. צלילות המים מאפשר לראות לעומק של 4 עד 5 מטרים כשבמקומות מסוימים אפשר לראות עד לעומק של 7 עד 8 מטרים. יש חופים נרחבים לאורך האגם ואין מפעלים תעשייתיים, מכרות או מפעלים כימיים באזור האגם. עם זאת, יש השפעה לזיהום שמקורו בדשנים כימיים וחומרי הדברה שמקורם בחקלאות וכמות קטנה של ביוב ביתי שנשפכים לאגם. ועדיין מי אגם פושיין הם המים הנקיים ביותר בין אגמי הרמה של מחוז יונאן. בשל האיכות הגבוהה של מי האגם אפשר לרחוץ בו.
אגם פושיין שוכן בתוך שכבות אבן גיר מהפרם, אבן חול ובזלת. מעיינות ומערות מפוזרים בצורה נרחבת. המים מהמעיינות ומהמערות הם המקור העיקרי למי האגם.
האקלים באזור האגם הוא אקלים סובטרופי גשום סיווג Cwa בשיטת קפן לסיווג אקלימים, כשהקיצים לחים והחורפים מתונים. הטמפרטורה השנתית הממוצעת 15.5°C, וכמות המשקעים השנתית היא 879.1 מילימטרים. הטמפרטורה הממוצעת השנתית של מי האגם היא 17.3°C.
צמחייה ובעלי חיים

הצמחייה באזור האגם משתייכת לסוג היער המעורב של עצים רחבי עלים עם עצים מחטניים סובטרופיים דרומיים ירוקי עד, והעצים העיקריים הם אלונים ואורן יונאן (Pinus yunnanensis). כמה מינים של צמחי מים מקומיים נעלמו מהאגם.
מין הפטרייה Dyrithiopsis lakefuxianensis שגדל על עץ שקוע במים נאסף באגם פושיין ותואר כמין חדש למדע.
אגם פושיין ידוע בשל הפאונה הייחודית שבו, כולל מינים אנדמיים רבים. עם זאת, בידודו היחסי הופך אותו לפגיע למינים פולשים ולזיהום הסביבה.
יחד עם האגמים הנוספים ביונאן: דיין, ארהאי, צ'ילו, יאנגדזונג, שינגיון ויילונג, מוכר אגם פושיין כאזור אקולוגי. פושיין הוא אחד משלושת האגמים העיקריים ביונאן שבהם מספר גדול של מינים אנדמיים (האחרים הם אגם דיין ואגם ארהאי). במימי האגם יש 24 מינים ותת-מינים של דגים מקומיים שמתוכם11 אנדמיים. המינים האנדמיים הם כולם ממשפחת הקרפיוניים או ממשפחת הבינוניים. מין הדג האנדמי Anabarilius grahami (מכונה בסינית 鱇𩷕白魚, מילולית "דג לבן") נחשב מעדן מיוחד לאגם פושיין. מרבית הדגים האנדמיים מצויים בסכנת הכחדה מכיוון שהושפעו לרעה מכניסתם של מיני דגים זרים רבים (26 מינים), התדרדרות של בתי גידול, זיהום מים ודיג יתר.
| מין | ההערכה של ה-IUCN | הערה |
| --- | --- | --- |
| Poropuntius chonglingchungi | בסכנת הכחדה חמורה | ייתכן שנכחד (נראה לאחרונה בשנות ה-90 של המאה ה-20) |
| Cyprinus fuxianensis | בסכנת הכחדה חמורה | ייתכן שנכחד (נראה לאחרונה בשנות ה-90 של המאה ה-20) |
| Schizothorax lepidothorax | בסכנת הכחדה | ייתכן שנכחד (נראה לאחרונה בשנות ה-90 של המאה ה-20) |
| Sinocyclocheilus tingi | בסכנת הכחדה | עדיין שורד, אבל נמצא בירידה |
| Tor yunnanensis | בסכנת הכחדה | ייתכן שנכחד (נראה לאחרונה בשנות ה-90 של המאה ה-20) |
| Anabarilius grahami | לא הוערך | עדיין שורד, אבל קרוב להכחדה |
| Discogobio longibarbatus | לא הוערך | ייתכן שנכחד (נראה לאחרונה בשנות ה-90 של המאה ה-20) |
| Percocypris regani | לא הוערך | עדיין שורד עדויות עכשוויות מראות שיש להתייחס לדג זה כאל מין (Percocypris regani), במקום כאל תת-מין (Percocypris pingi regani). |
| Triplophysa fuxianensis | לא הוערך | עדיין שורד |
| Yunnanilus chuia | לא הוערך | ייתכן שנכחד (נראה לאחרונה בשנות ה-90 של המאה ה-20) |
| Yunnanilus obtusirostrisa | לא הוערך | ייתכן שנכחד (נראה לאחרונה בשנות ה-90 של המאה ה-20) |
שחף אגמים נוהג לחרוף באגם פושיין.
Fuxianhuia הוא סוג נכחד של פרוקי-רגליים שנתגלה באתר המאובנים בצ'נגג'יאנג הקרוי על שם האגם.
העיר האבודה

ב-2001 דווח כי נתגלו כלי חרס וכלי אבן על שטח בן 2.4–2.7 קילומטרים רבועים בקרקעית האגם. ב-2006 ביצעה הטלוויזיה המרכזית של סין סקר נוסף. תיארוך פחמן-14 של קונכיות הצמודים לשרידים שבוצע ב-2007 אישר כי הממצאים הם בני 1,750 שנים, או בערך משנת 257 לספירה. ההשערה היא כי השרידים מייצגים מבנים מממלכת דיין העתיקה שגלשו לאגם במהלך רעידת אדמה.
באוקטובר 2014 נערך מחקר נוסף באתר על ידי צוות רב-תחומי. מופו חלקים באתר וחולצו 42 כלי אבן מעומק של שבעה מטרים.
הערות שוליים

↑  "Fuxian climate: Average Temperatures, weather by month, Fuxian weather averages - Climate-Data.org". en.climate-data.org.
1 2 3 4 5 6 7 8 9 10 11 12 13  Wang, Wang, Li, Du, Yang, Lassoie, and Hassan (2013). Six decades of changes in vascular hydrophyte and fish species in three plateau lakes in Yunnan, China. Biodivers. Conserv. 22: 3197–3221. doi: 10.1007/s10531-013-0579-0
↑  Dyrithiopsis lakefuxianensis gen. et sp. nov. from Fuxian Lake, Yunnan, China, and Notes on the Taxonomic Confusion Surrounding Dyrithium
↑  Cui, Y. D.; Liu, X. Q.; Wang, H. Z. (2008). "Macrozoobenthic community of Fuxian Lake, the deepest lake of southwest China". Limnologica - Ecology and Management of Inland Waters. 38 (2): 116–125. doi:10.1016/j.limno.2007.10.003.
1 2  Qin, J.; Xu, J.; Xie, P. (2007). "Diet overlap between the endemic fish Anabarilius grahami (Cyprinidae) and the exotic noodlefish Neosalanx taihuensis (Salangidae) in Lake Fuxian, China". Journal of Freshwater Ecology. 22 (3): 365–370. doi:10.1080/02705060.2007.9664165.
↑  Freshwater Ecoregions of the World: Yunnan Lakes.
↑  Zhao, H. (2011). "Poropuntius chonglingchungi". The IUCN Red List of Threatened Species. IUCN. 2011: e.T166192A6189259. doi:10.2305/IUCN.UK.2011-2.RLTS.T166192A6189259.en.
↑  Devi, R., Cyprinus fuxianensis
↑  World Conservation Monitoring Centre (1996). "Schizothorax lepidothorax". The IUCN Red List of Threatened Species. IUCN. 1996: e.T19993A9129962. doi:10.2305/IUCN.UK.1996.RLTS.T19993A9129962.en.
1 2  Cui, K.; Chen, X.-Y. (2011). "Sinocyclocheilus tingi". The IUCN Red List of Threatened Species. IUCN. 2011: e.T166116A6177364. doi:10.2305/IUCN.UK.2011-2.RLTS.T166116A6177364.en.
1 2  Chen, X.-Y. (2011). "Folifer yunnanensis". The IUCN Red List of Threatened Species. IUCN. 2011: e.T21992A9345434. doi:10.2305/IUCN.UK.2011-2.RLTS.T21992A9345434.en.
↑  Wang, Yang, and Chen (2013). Phylogeny and Biogeography of Percocypris (Cyprinidae, Teleostei). PLoS ONE 8(6): e61827. doi: 10.1371/journal.pone.0061827
↑  "Ancient Buildings Found in Fuxian Lake". 2001-06-04.
↑  "Mysterious Fuxian Lake's secrets told".
↑  "New underwater archeological discoveries made at Fuxian". 23 באוקטובר 2014. {{cite web}}:  (עזרה)
↑  "云南抚仙湖发现水下史前遗址构件(组图)" (בסינית). 16 באוקטובר 2014. {{cite web}}:  (עזרה)
| --- | --- |
בקרת זהויות :  VIAF: 315527777   WorldCat (עם VIAF): 315527777
פץ' (קוסובו)

| --- | --- |
סמל פץ'סמל פץ'
מראה בעיר
מראה בעיר
 מדינה:  קוסובו קוסובו
 מחוז:  פץ'
 שטח:  602 קמ"ר
 גובה:  550 מטרים
 אוכלוסייה:  ‏
  ‑ בעיר:  96,450 (2011)
  ‑ במטרופולין:  60,000 (2009)
  ‑ צפיפות:  120 נפש לקמ"ר (2009)
 קואורדינטות:  42°39′0″N 20°18′0″E﻿ / ﻿42.65000°N 20.30000°E﻿ / 42.65000; 20.30000
 אזור זמן:  UTC +1
 kk.rks-gov.net/peje
  מפת מיקום  מפה מפורטת   (למפת קוסובו מוגדלת) פרישטינה פריזרן מיטרוביצה סרביה מקדוניה הצפונית  אלבניה מונטנגרופץ'(למפת קוסובו רגילה) פרישטינה פריזרן מיטרוביצה סרביה מקדוניה הצפונית  אלבניה מונטנגרופץ'  he tabBackground:;tabBorder:#aaa;defaultTab:0;
פֶּץ' (בסרבית: Peć או Пећ; באלבנית: Peja או Pejë) היא עיר במערב קוסובו ובירת מחוז פץ'. נכון לשנת 2024 אוכלוסיית העיר מונה כ-82,661 תושבים, מתוך 146,301 במחוז כולו. החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.
בסרבית, Peć משמעותו כבשן או מערה. כנראה בעקבות המערות הרבות הנמצאות בקניון רוגובה הסמוך לעיר, אשר שימשו בעבר מקום לנזירים מתבודדים.
פץ' ממוקמת בעמדה אסטרטגית, בסמוך לנהר פצ'ה ביסטריצה ולהרי פרוקלטיה. בעקבות זאת, הייתה העיר מרכז דתי של נצרות אורתודוקסית והייתה מוקד למלחמות ולכיבושים שונים במהלך ימי הביניים.
שלטון עות'מאני בן כ-500 שנה (1455–1912) בעיר הסתיים עם פרוץ מלחמת הבלקן הראשונה כאשר מונטנגרו כבשה את העיר. במהלך מלחמת העולם הראשונה אוסטרו-הונגריה כבשה את העיר. ב-1918 העיר נכבשה מחדש על ידי כוחות מדינות ההסכמה, ובהמשך הפכה לחלק מממלכת יוגוסלביה. במהלך מלחמת העולם השנייה, נכבשה יוגוסלביה על ידי גרמניה הנאצית ופץ' נכללה בשטח שהועבר לחזקת האיטלקים והם העבירו אותו לשליטה אלבנית. לאחר המלחמה נכללה פץ' בשטחי יוגוסלביה ולאחר פירוקה בשטחי סרביה. בשנת 2008, הכריזה קוסובו על עצמאותה ופץ' נכללה בשטחה.
ערים תאומות

קוסובו גניליין, קוסובו
רוסיה טובולסק, רוסיה
טורקיה נילופר, טורקיה
פרוטרוסוכיים

| פרוטרוסוכיים |
| --- | --- |

תקופה
סוף פרם-טריאס תחתון 252–247 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: פרוטרוסוכיים
שם מדעי
 Proterosuchidae ‏ברום, 1906

פרוטרוסוכיים (שם מדעי: Proterosuchidae; מילולית: "תנינים ראשונים") היא משפחה של זוחלים דמוי-תנין שהתקיימו במשך סוף הפרם עד לתחילת הטריאס לפני 252 עד 247 מיליון שנה מזמננו.
סיווג

המשפחה הייתה קרובה לארכוזאוריה אך לא משויכת אליה, אלא לקבוצה דמויי-ארכוזאורים, ממנה אלה התפתחו והיו קרובים בעיקר למשפחת האריתרוסוכיים (בה היה האריתרוסוכוס). המאובנים שלהם התגלו לאורך אירואסיה, דרום אפריקה, אוסטרליה ואולי גם אמריקה הדרומית.
מאפיינים

בני קבוצה זו היו זוחלים פרימיטיביים באורך של 1 עד 3.5 מטרים שהתקיימו הן ביבשה והן בסביבות מים רדודים, אף שלא נמצא על גפיהם רמזים לקרומי שחייה, כמו של תנינים וכן לא היו עוטי שריון אוסטאודרם. היו אלה אוכלי בשר בעלי לסתות ארוכות ושיניים מחודדות אך בעלי גפיים הפונות החוצה כמו לטאות, דבר שלא היה נפוץ אצל הארכוזאורים האמיתיים.
משפחה זו הייתה בין הבודדות שבזוחלים ששרדו את הכחדת הפרם והתקיימו גם בטריאס תחתון, אך הם לא התקיימו זמן רב לאחר מכן.
מינים

Ankistrodon?
Archosaurus
Blomosuchus?
Chasmatosuchus
פרוטרוסוכוס (Proterosuchus)
Vonhuenia?
אנרג'יה רובינאר

אנרג'יה רובינאר (ברומנית: Clubul Sportiv Energia Rovinari) הייתה קבוצת כדורסל רומנית מהעיר טרגו ז'יו.
היסטוריה

המועדון הוקם בשנת 2002 ובסיום עונת 2007/08 העפילה הקבוצה לליגה הבכירה. בעונת הבכורה הגיעה הקבוצה עד לחצי גמר הגביע הרומני. בעונת 2013/14 זכתה הקבוצה בגביע לאחר ניצחון 55-58 מול קבוצת מוניציפל אוראדיה.
הקבוצה שיחקה באולם הספורט ספורטורילור המכיל 1,000 מקומות ישיבה. הספונסר הראשי של הקבוצה היה חברת "אנרג'יה" מהעיירה רובינאר הסמוכה.
תארים והישגים

הגביע הרומני :
זכייה (1): 2014
חצי גמר: 2009
אוטופן

| --- | --- |
סמל אוטופןסמל אוטופן

 מדינה:  רומניה רומניה
 מחוז:  מחוז אילפוב
 ראש העיר:  קונסטנטין סילביו גאורגה
 בירת העיירה:  אוטופן 
 שטח:  31.60 קמ"ר
 גובה:  91.000000 מטרים
 אוכלוסייה:  ‏
  ‑ בעיירה:  21,750 (1 בדצמבר 2021)
  ‑ צפיפות:  332 נפש לקמ"ר (2011)
 קואורדינטות:  44°33′N 26°04′E﻿ / ﻿44.55°N 26.07°E﻿ / 44.55; 26.07 
 אזור זמן:  UTC +2
 www.otopeniro.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור אוטופן(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור אוטופן  he tabBackground:;tabBorder:#aaa;defaultTab:0;
 
אוטופן או אוטופני (ברומנית: Otopeni) היא עיירה במחוז אילפוב ברומניה, הנמצאת כ-16 קילומטר צפונית לבירת המדינה בוקרשט.
נכון לשנת 2021, מתגוררים בעיירה 21,750 נפשות.
העיירה מפורסמת ברומניה בזכות שדה התעופה הבינלאומי Henri Coandă International Airport, הידוע יותר בשמו "נמל התעופה הבינלאומי אוטופן ע"ש אנרי קואנדה". שדה התעופה משמש את הרוצים להגיע לבוקרשט.
רובר השני, מלך צרפת

החרמת נישואי רובר השני, ציור מאת ז'אן-פול לוראן, 1875 (מוזיאון ד'אורסיי)
רובר השני "החסיד" (בצרפתית: Robert II le Pieux;‏ 27 במרץ 972 – 20 ביולי 1031) בן לשושלת הקאפטינגים, מלך על צרפת מ-996 עד מותו.
ביוגרפיה

רובר היה בנם של איג קאפה מלך צרפת ושל אדלאיד מאקיטן (952–1004). ב-30 בדצמבר 987 כינס המלך איג קאפה את אספת האצילים בעיר אורליאן, אספה שהכריזה על בנו רובר ליורש העצר. ב-988 רובר יורש העצר נישא לרוזלה מאיטליה (945–1003), אך התגרש ממנה כעבור שנה אחת. ב-996 נפטר איג קאפה מלך צרפת, ובנו רובר ירש את הכתר בשם רובר השני. ב-997 הוא נשא לאישה את בת דודו, ברט מדוכסות בורגונדיה (952–1035), אך האפיפיור גרגוריוס החמישי סירב לאשר את הנישואין בגלל קרבת הדם בין רובר לבין ברט. ב-1003 האפיפיור סילבסטר השני ביטל נישואין אלה, והמלך רובר השני נשא לאישה את קונסטנס מארל, שילדה לו שבעה ילדים.
המלך רובר השני היה קתולי אדוק ומכאן כינויו "החסיד". הוא כתב שירים, חיבר מוזיקה, שר במקהלה של בית התפילה המלכותי, וניהל את תפילות השחרית והערבית כשהוא לבוש בגלימתו המלכותית. הוא גילה טוב לב וניסה להגן על העניים, אך העניש קשות את הכופרים בדת הקתולית.
בתקופת מלכותו של רובר השני, כמו בזו של אביו, איג קאפה, סמכותו של מלך צרפת הייתה מוגבלת לנחלותיו המלכותיות בחבל איל-דה-פראנס, שבין פריז לבין הערים אורליאן, בובֶה, שארטר וריימס. צרפת הייתה מחולקת לשבעה מחוזות, שבהם שלטו רוזנים או דוכסים. מחוזות אלה היו: אקיטן, טולוז, בורגונדיה, אנז'ו, שמפאן, פלנדריה ונורמנדיה. המלך רובר השני ניסה להרחיב את גבולותיה של ממלכתו. ב-1003 הוא פלש לבורגונדיה, אך נסוג. רק ב-1016 הוא הוכר על ידי הכנסייה כדוכס בורגונדיה.
על תקופת מלכותו של רובר השני העיבה היריבות על השלטון ועל הרכוש בינו לבין בניו. בנו איג, שהיה מיועד לרשתו, נפטר ב-1025. שני בניו של המלך, אנרי ורובר, לחמו נגד אביהם. צבאו של המלך הובס ונסוג אל מחוץ לפריז. ב-1031, בעודו נלחם בבניו, נפטר המלך רובר השני, ובנו אנרי ירש את הכתר בשם אנרי הראשון.
ילדיו

אדלייד (1003 - 1063)
איג (1007 - 1025)
אנרי (1008 - 1060)
אדל (1009 - 1063)
רובר (1011 - 1076)
אודו (1013 - 1056)
קונסטנס (1014 - ?)
היה נכון

"היה נכון" - סיסמת הצופים בשפה העברית
הספר "היה נכון" מאת חמדה אלון
"הֱיֵה נכון" היא סיסמת תנועת הצופים בכל רחבי העולם. בדרכי ביטוי שונות, נעשה השימוש בביטוי זה על ידי מיליוני צופים מסביב לעולם מאז 1907.
מקור הביטוי "היה נכון" בתדמית הצבאית שיש לתנועת הצופים וליסודותיה. הלורד באדן פאואל אף קרא לנערים להיות מוכנים למות בעד מדינתם אם צריך, כדי שבבוא הרגע יוכלו לצעוד בביטחון בלי לפחד מהמוות. עם הזמן נשכחה המשמעות העמוקה של הביטוי "היה נכון" במקומות רבים והפכה למוטו של הצופים בעולם.
יש מפרשים את הסיסמה "היה נכון" כך שכל צופה וחבר תנועה (אף על פי שהסיסמה קוראת לכלל האנושות להתנהג כך) צריך להיות דרוך ומוכן להתמודד עם קונפליקטים בחייו - קונפליקטים במישור הפיסי והרוחני.
המישור הפיסי מתייחס לאותן בעיות שכרוכות בכוח סבל, חשיבה פיסקלית וכדומה. כל המיומניות הצופיות המעשיות נכנסות תחת מישור זה. המישור הרוחני מתייחס לכל הבעיות הדורשות מענה ברמת המחשבה וההגיון, בין השאר נכונות לפתור מצוקות חברתיות קיימות. אין להיות אדיש כלפיהן, אלא להיות דרוך ובעל נכונות לפתור אותן.
אין זה צירוף מקרים שראשי התיבות של המילים Be Prepared ("היה נכון" באנגלית) הן גם ראשי התיבות של Baden-Powell, מייסד התנועה.
אקרוסטיכון ל-Be Prepared

Bravery - גבורה
Enterprise - יוזמה
Purpose - מטרה
Resolution - החלטיות
Endurance - כח סבל
Partnership - שותפות
Assurance - ביטחון
Reformation - רפורמציה
Enthusiasm - התלהבות
Devotion - דבקות
היה נכון בשפה העברית
ה-החלטיות
י-יוזמה
ה-התלהבות
נ-נתינה
כ-כח סבל
ו-ויתור
נ-נימוס
בשפות שונות

ספר של תנועת הצופים בשוויץ משנת 1916 עם השם היה נכוןערבית: كُن مستعداً (כֻן מוסתעידן)
אזרית: Daima Hazir
בלארוסית: Napagatovye
סינית: 準備
קרואטית: Budi Pripraven
צ'כית: Bud Připraven
הולנדית: Weest Paraat
אנגלית: Be Prepared
אספרנטו: Estu preta
אסטונית: Ole Valmis
פיליפינית (טגלוג): Laging Handâ
פינית: Ole valmis
צרפתית: Sois Prêt or Toujours Prêt
גאורגית: იყავი მზად (אִקַוִי מְזָד)
גרמנית: Allzeit bereit!
יוונית: Έσω Έτοιμος
הונגרית: Légy Résen
אירית: Bí Ullamh
איטלקית: Sii Preparato, Estote Parati
יפנית: Sonae-yo Tsuneni
קירגיזית: Dayar Bol
לטבית: Esi Modrs
לטינית: Estote Parati
ליטאית: Budek
מקדונית: Budi Spreman
מלאית: Selalu Bersedia
מלטזית: Kun Lest
מונגולית: Belen Bol
נורווגית: Alltid Beredt
פאשטו: Tayar Osay
פרסית: Aamaadeh Baash
פולנית: Czuwaj
רוסית: Будь готов (בוּד גוֹטוֹב)
סרבית: Budi Spreman
אלבנית: Ji Gati or Pergatitu
סלובנית: Bodi pripravljen!
פורטוגזית: !Sempre Alerta
ספרדית: Siempre Listo, Siempre Alerta
שוודית: Var redo
תאית: จงเตรียมพร้อม
טורקמנית: Daima Häzir
טורקית: Tayyar Bol
אוקראינית: Hotuis!
עונת 2011/2012 בליגה האדריאטית

| --- | --- |

 תאריך התחלה:  8 באוקטובר 2011
 תאריך סיום:  30 באפריל 2012
 מספר משתתפות:  14
 מארחת:  פיינל פור - היכל יד אליהו, תל אביב
 זוכה:  ישראל מכבי תל אביב
 מספר משחקים:  185
 השחקן המצטיין:  ארצות הברית דייוויד סימון, רדניצ'קי קרגוייבץ
 מלך הסלים:  ארצות הברית דייוויד סימון, רדניצ'קי קרגוייבץ  19.38 למשחק
 מלך הריבאונדים:  ארצות הברית מייקל סקוט, רדניצ'קי קרגוייבץ  6.59 למשחק
 מלך האסיסטים:  אוסטרליה סטיבן מרקוביץ', רדניצ'קי קרגוייבץ  6.95 למשחק
 
 → 2010/20112012/2013 ←
 
עונת 2011/2012 בליגה האדריאטית הייתה העונה ה-11 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת בנוסף לכך להשתתף בעונה זו הוזמנה קבוצה מישראל.
המשחק הראשון התקיים ב-8 באוקטובר 2011 ותחרות הסתיימה ב-30 באפריל 2012. בתחרות השתתפו 14 קבוצות.
התחרות כללה העונה הסדירה (26 סיבובים) ושלב הפיינל פור.
העונה הסתיימה בניצחון של מכבי תל אביב מישראל, בפעם הראשונה בתולדות המועדון. זו הייתה הפעם הראשונה והיחידה (נכון לשנת 2024) שקבוצה לא מהמדינות של יוגוסלביה לשעבר זכתה תואר.
לראשונה בכל הפרסים של השחקנים המצטיינים זכו שחקנים מקבוצה אחד.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | ישראל מכבי תל אביב | 26 | 24 | 2 | 2140 | 1741 | 399 | 50 |
| 2 | קרואטיה צדביטה זאגרב | 26 | 19 | 7 | 2193 | 1927 | 266 | 45 |
| 3 | סרביה פרטיזן בלגרד | 26 | 19 | 7 | 2035 | 1806 | 229 | 45 |
| 4 | מונטנגרו בודוצ'נוסט | 26 | 18 | 8 | 1884 | 1761 | 123 | 44 |
| 5 | בוסניה והרצגובינה שירוקי | 26 | 15 | 11 | 1960 | 1881 | 79 | 41 |
| 6 | סלובניה יוניון אולימפיה | 26 | 14 | 12 | 1941 | 1984 | 43- | 40 |
| 7 | קרואטיה ציבונה | 26 | 13 | 13 | 2099 | 2068 | 31 | 39 |
| 8 | סרביה רדניצ'קי קרגוייבץ | 26 | 12 | 14 | 2106 | 2124 | 18- | 38 |
| 9 | קרואטיה זאגרב | 26 | 12 | 14 | 2007 | 2118 | 111- | 38 |
| 10 | סרביה הכוכב האדום בלגרד | 26 | 11 | 15 | 2074 | 2091 | 17- | 37 |
| 11 | סלובניה קרקה | 26 | 9 | 17 | 1893 | 1988 | 95- | 35 |
| 12 | סרביה המופארם | 26 | 7 | 19 | 1868 | 2076 | 208- | 33 |
| 13 | סלובניה הליוס דומז'אלה | 26 | 7 | 19 | 1863 | 2134 | 271- | 33 |
| 14 | סלובניה זלטורוג לאשקו | 26 | 2 | 24 | 1688 | 2052 | 364- | 28 |
↑  לא השתתפה בליגה בעונת 2012/2013
פיינל פור

המשחקים נערכו בהיכל יד אליהו, תל אביב
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 28 באפריל | 28 באפריל |  |  |  |  |
|  |  ישראל מכבי תל אביב | 82 |   |  |  |  |
|  |  מונטנגרו בודוצ'נוסט | 60 |   |  |  |  |
|  |  |  |   |  |  |  |
|  |  |  |   |  | 30 באפריל | 30 באפריל |
|  |  |  |   |  |  ישראל מכבי תל אביב | 87 |
|  |  |  |   |   |  קרואטיה צדביטה זאגרב | 77 |
|  |  |  |   |   |  |  |
|  | 28 באפריל | 28 באפריל |   |   |  |  |
|  |  קרואטיה צדביטה זאגרב | 68 |   |   |  |  |
|  |  סרביה פרטיזן בלגרד | 56 |   |   |  |  |
תל חדיד

| --- | --- |

מראה מתל חדיד לכיוון מערב – משמאל נראים כביש 6 וכביש 1
 שמות נוספים:  חדיתה, אל-חדית'ה
 מידות
 שטח:  200 דונם
 גובה מעל פני הים:  147 מטר
 היסטוריה
 תרבויות:  התרבות הכנענית התרבות ההלניסטית.
 תקופות:  ברונזה בייניימית תקופת הברונזה המאוחרת תקופת הברזל I תקופת הברזל II התקופה הפרסית התקופה הביזנטית בארץ ישראל התקופה העות'מאנית בארץ ישראל
 ננטש:  1948
 סוג:  תל
 אתר ארכאולוגי
 חפירות:  רשות העתיקות אוניברסיטת תל אביב  1998 - 2009
 מצב:  הרוס
 גישה לציבור:  כן
 מיקום
 מיקום:  מצפון ליער בן שמן על תוואי כביש 6
 קואורדינטות:  31°57′50″N 34°57′04″E﻿ / ﻿31.963907°N 34.951211°E﻿ / 31.963907; 34.951211
  (למפת גוש דן מוגדלת) תל חדיד(למפת גוש דן רגילה) תל חדיד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל חדיד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל חדיד
 
תל חדיד – צילום מאנדרטת חיל הלוגיסטיקה
תל חדיד – צילום מכוון דרום
הפסיפס שנמצא בחדיד, עם נוף של נהר הנילוס
מרפסת התצפית בתל
מערות קבורה בצידו הצפוני של התל
עצי זית במורדותיו הצפוניים של התל
"סינגל" של אופני הרים במדרון המערבי של תל חדיד
תצפית צפונה מהתל לעבר כביש 6
תֵּל-חָדִיד הוא תל הנמצא מצָפון ליער בן שמן ולכביש 443 ודרומית לנחל נטוף. התל ממוקם בקו הגבעות הראשון מעל מישור החוף באזור בן שמן וממנו תצפית על כל גוש דן. שביל ישראל, קטע מס' 20, עובר בתל חדיד.
התל

התל מתנשא לגובה 147 מטרים, מדרום לנחל נטוף, אחד מיובליו של נחל איילון. תל חדיד הוא חלק מיער בן שמן, אף על פי שהוא מופרד מחלקו העיקרי של היער על ידי כביש 443. בשנת 2000 נסללה מנהרה באורך 430 מטר מתחת לתל כדי לאפשר מעבר של כביש חוצה ישראל. במורד המערבי של התל, לכיוון כביש 444, שוכן אתר ההנצחה לחללי חיל הלוגיסטיקה. מערבית לתל שוכן המושב חדיד. תל חדיד הוא אחד ממקומות הרכיבה הפופולריים בקרב רוכבי אופנועי שטח.
בסלע הקירטון, המכוסה בקרום נארי, נוצר מספר רב של מערות וחללים תת-קרקעיים טבעיים ומעשה ידי אדם, ואלה פזורים ברחבי האתר. התל מכוסה במטעי זיתים, אשר ניטעו וטופלו על ידי תושבי הכפר חדיתה, ועל ידי עצי אורן שניטעו על ידי קרן קיימת לישראל. שרידים של מבנים, מתקנים חקלאיים, וכן בית הקברות של חדיתה עדיין נראים בבירור בחלקים מן התל.
החפירות והמחקר בתל

החפירות העיקריות בתל נערכו במסגרת חפירות הצלה בעת סלילת כביש 6 וחפירת "מנהרת חדיד". לפי התוכנית המקורית היה אמור כביש 6 להיסלל באזור התל על פני השטח בחציבה עמוקה, ובכך להרוס חלק ניכר מהממצאים הארכאולוגיים במקום. לאחר מאבק של פעילי איכות הסביבה הוסכם שהכביש יעבור בצמד מנהרות מתחת לתל. עם זאת סלילת הכביש פגעה בשולי התל באזור הכניסה למנהרות (פורטלים). חציבת "מנהרות חדיד" החלה באוקטובר 2000, והושלמה ביוני 2001, כשבמקביל בוצעו במקום חפירות ההצלה.
בינואר 2008 נערכה חפירה בשוליים הדרומיים של התל, לאורך קו המיועד להנחת תשתית. החפירה נערכה מטעם רשות העתיקות ובמימון חברת פרטנר תקשורת.
בשנת 2018 הושק פרויקט מחקר חדש בתל חדיד, מטעם אוניברסיטת תל אביב והסמינר הבפטיסטי של ניו אורלינס.
זיהוי

בתל חדיד היה יישוב עתיק, המזוהה עם היישוב העתיק "חדיד", ששמו נשמר בגרסה הארמית בשם הכפר חדיתה שהתקיים עד מלחמת העצמאות. במחקר הקדום, בהובלת אבות הכנסייה ובראשם אוסביוס (המאה ה-3 עד ה-4 לספירה), זוהתה חדיתה (ביוונית: Άδιθά או Aδιθα) עם עדיתים הנזכרת בספר יהושע (פרק ט״ו פסוק 36) כחלק מנחלת שבט יהודה. בהתבסס על כך, היוצרים של מפת מדבא מיקמו בסמוך לירושלים כפר ועליו הכותרת "עדיתיים היא עדיתה". אבל, עדיתים נמצאת למעשה בשפלת יהודה, ככל הנראה באזור עמק האלה, וככל הנראה הדמיון במצלול שמות המקומות הוא שהוביל לזיהוי מוטעה זה. אכן, זיהוי אחר לחדיתה, שהוצע מאות שנים לאחר מכן, אומץ על ידי המחקר הנוכחי. רבי אשתורי הפרחי ציין בשנת 1322 בספרו כפתור ופרח כי חדיתא, הנמצאת כשעתיים מהעיר לוד על הר עגול, היא מקומה של חדיד המקראית.